[6] INTERROGATORIO DE LA CONFESION.	
P. ¿Queman otimoyolcuiti?	
R. Axcan zexiuitl, ome, yei, naui; yequin axca onimoyolcuiti, ayamo uehca onicchi.	
P. ¿Oticchi intlen omitznauatili in Teopixcatzintli nozo intlamazeualiz penitencia?	
R. quema, amo.	
P. ¿Tleica amo oticchi in tlamazeualiz penitencia?	
R. Ipampa oniquilca, ipampa amo niueliti, ipampa amo onicnec.	
P. ¿Tinamique?	
P. ¿Tlen tequitl ticpia?	
P. ¿Ticmati in teoyotl nozo teotlahtol?	
R. Quema, amo	
Monequi inic quali timoyolcuitiz; amo tiztlacatiz; atle temictiani tlahtlacol tictlatiz, uelneli timoyolcocoz: tictelchihuaz [8] nochi in motlahtlacol: ticmomaquiliz Totecuyo Dios zé uelneli tlahtol inic amo oczepa titlahtlacoz; noiuan ticmomaquiliz motlahtol in Yehuatzin ticmochiuiliz nochi in tlen nimitznahuatiz. Zan noyuhqui monequi inic quali timoyolcuitiz ticmatiz iuan ticazicamatiz in tlen uelica motechpoui ticneltocaz inic timomaquixtiz: auh ipampa on xinechmocaquiti quali tlen ni mitzmolhuiliti. Yehuatzin cenuelitini Totecuiyotzin oquimochiuilitzino in ilhuicactli, in tlalticpactli, iuan nochi, melauac ca moyetztica zan cetzin, ticmotocayotilia Teotl Dios. Iuan Yehuatzin moyetztica, in Teoyeitiliztli, Santisima Trinidad, yeintzitzintin teotlacatzitzintin; Dios Tetatzin, Dios Ipiltzin, Dios Espiritu Santo, iuan nochtitzitzintin ca zan cetzin uel neli Teotl Dios, ipampa quimopielitzinoa zan cetzin inyelitzin, zan cetzin inteoyotzin. Melauac amo ticacicamati quenin, iuan ticmoneltoquitia ipampa yehuatzin totecuiyo Dios oquimolhuilitzino, iuan tonantzin Santa Iglesia techmomachtilia.	
Inicontetl Persona Dios Ipiltzin omoquichnacayotitzino: amo in Persona Dios Tetatzin, nozo in Persona Dios, [10] Espiritu Santo, ca zan izel Dios Ipiltzin omochiuhtzino uelneli oquitzintli: quenami ihquac mochihua Misa ica yei Teopixcatzitzintin zan zé quimochiuilia in Misa iuan in ocome zan tlapalehuia: zan noyuhqui iuan ocachiquali za izel Dios Ipiltzin omoquichnacayotitzino iuan Dios Tetatzin iuan Dios Espiritu Santo zan otlapaleuilique inic Dios Ipiltzin mozetilizquia ica otlalnacayo. Omoquichnacayotictzino itech in ixilantzin Santa Maria ica in itlamauizoltzin in Dios Espiritu Santo, auh ipampa on zemicac ichpotzintli omocauhtzino ihquac ayamo mopilualitzinoaya, ipan ipiluali tzin, auh zatepan ihquac ye omopilualitzino. Totecuyo Jesucristo omo tlaiyouilti iuan omomiquili inic otechmomaquixtilizquia: ipampa tehuan amo ticpia tlen ica ticyolzeuizque in Totecuyo Dios ipampatica totlahtlacol iuan zan izel Yehuatzin quimopielia nin uelitiliztli. Quenami ihquac ze piltontle itla tomin teuiquilia, iuan amo quipia tlen ica qui tlaxtlahuaz, itatzin quitlaxtlahua ipampatica yehuatl: zanoyuqui iuan ocachiquali, tehuan ti cate ipiluantzitziuan Totecuyo Jesucristo: ti te uiquilia amo tomin, [12] ca in tlahtlacol iuan amo ticpia tlen ica tictlaxtlauazque, ihuan Yehuatzin oquimotlaxtlauili topampa. Amo omomiquili inic Teotl ca zan ixquichi, inic oquitzintli omomiquili quenami ihquac ze tepoz xotlatica ca huelneli tletl iuan uelneli tepoz iuan ihquac zehui, miqui in tletl iuan amo miqui in tepoztli: zan noyhqui iuan ocachiquali Totecuyo Jesucristo moyeztica uelneli Teotl, iuan uelneli oquitzintli, auh ihquac omomiquili amo omomiquili inic Teotl ca omomiquili inic oquitzintli. Amo miqui toyolia, ipampa amo tiyolcame, ca zan ixquich miqui totlalnacayo iuan non amo zemicac: quenami tlayol iquah tic toca, miqui itechtlali huan amo zemicac ca ipan nahui metztle hueliz tiquitozque mozcalia yancuic tlayol, zan no yucqui ihuan ocachi quali miqui totlalnacayo ihuan amo cemicac ca iquac aziz tetlatzontequililiz ilhuitl mozcaliz iuan amo occepa momiquiliz. Iyolia in qualtin yahui ilhuicac: nin ilhuicac quitoznequi ce mahuiztic chantzinco, campa ticmotilizque Yehuatzin quename moyeztica, campa ticpiazque nochi tlen quali ticnequizque ihuan aic quemanticpolozque. Iyolia in amo cualtin [14] yahui mihtlan; nin mihtlan quitoznequi ce huei telpiloyan, campa aic queman quimotilizque. Totecuyo Dios, campa cemicac tlatlazque ihuan aic queman miquizque, Totecuyo Jesucristo moyeztica itectzinco in Santísimo Sacramento huelneli Teotl ihuan huelneli oquitzintli, zan quenami moyeztica ompa ilhuicac, quenami ica chicahualiztli in tletl cuahuitl mocuepa tletl, zan noyucqui ihuan occachi quali ica chicahualiztli itlatoltzi Teopixcatzintli ica in itocatzin in Totecuyo Jesucristo pantzi mocueptzinoa inacayotzin ihuan vino mocueptzinoa iyezotzin.	
P. ¿Ticmoneltoquitia nochi nin tlen onimitzmolhuili?	
R. Quemacatzin.	
P. ¿Ihuan ticneltoca nochi in ixquich in quexquich quimoneltoquitia in tonantzin Santa Iglesia católica?	
R. Nicmoneltoquitia.	
P. ¿Huel itectzinco Dios timotemachia?	
R. Nimotemachia. 	
P. ¿Ticmotlatzohtilia totecuyo Dios ipan nochi in ixquich in quezquich tlachihuali?	
R. Nicmotlatzohtilia. 	
[16] P. ¿Tiquintlapopolhuia in aquin omitztlatlacalhui?	
R. Niquintlapopolhuia.	
P. ¿Timihtlanilia tlapopolhuiliz aquin tehuatl otictlatlacalhui?	
R. Nimictlanilia.	
Axca xiquicto itech moyolo tlen ni mitz molhuiliti.	
No teotziné nican timopielitzinoa ce icnotlahtlacoani, amo tlen niueli, amo tlen nipati, amo tlen nicpia, tlamo cuali ni onca, amoxinech mocauili ihcon, xinochmomaquili ce uelneli neyoltequipachol tlen ica nic yancuitiz nicchipauaz nochi noneyolcuitiliz tlen onichi: ximochiuili no Teotzine pampatzinco non yezotzi otimonoquili ipan Santísima Cruz, iuan occequin momauiz tlachiual itoca meritos.	
Axca xinechilhui cuix otihchi non tlahtlacol tlen nimitztlahtlaniti.	
ACERCA DEL PRIMER MANDAMIENTO.	
P. ¿Amo titetlahchiui amo tichihcotlaneltocani?	
[18] R. Amo, quema. 	
P. Amo ticmati cuix aca ihcon quichihua?	
R. Quema, amo.	
P. ¿Amo tlen mitztelhuia moyolo itech copa nin centetl tlanauatil iaxcatzin in totecuyo Dios, nozo ipampa amoquali otitlaneltocac, nozo pampa amoquali timotemachia itetzinco, nozo ipampa otimopolhuili imahuizotzi in totecuyo Dios, in Santa Maria in santohme, in Santa Iglesia nozo tlen itechpoui nin Santa Iglesia?	
SEGUNDO MANDAMIENTO.	
P. ¿Amo oticmotlapicteneuili in itocatzin in Dios?	
[20] P. ¿Amo otiquihto ipampa Dios ipampa Santa Maria, ipampa in Santohme inin melauac, nozo amo melauac?	
P. ¿Amo zanenca, amo zantlailihuiz timoteotocatenehuili nozo ticchihua juramento? 	
TERCER MANDAMIENTO.	
P. ¿Amo titequipano ipan ilhuitl pialoni, ipan uei tlamantli ihquac amo uel omonequiaya?	
R. Quema, amo.	
P. ¿Amo otiquintequiuilti motlaqueuahque motequipanohca nozo mopilhuan ihcon oquinchihuazquia?	
R. Quema, amo.	
CUARTO MANDAMIENTO.	
P. ¿Amo otiquintlacatoca, amo otiquin tlacamachiti in motauan ipan in tlen mitztequitia, mitznauatia ipan uei tlamantli?	
P. ¿Amo tiquinquixtilia imauizo, amo tiquin quixnamiqui: nozo itla uei tequipachol otiquinmomaquili?	
P. ¿Amo tiquin cocolia, amo otiquinuiuicalti?	
[22] P. ¿Amo otiquinmauizpolo in Teopixcatzitzintin, motequiuahcaua in moteachcanme, iuan oczequintin aquin motechpohui tiquinmitaz quenami motauan? ¿Amo itla otiquinchiuili ipan uei tlamantli?	
A LOS QUE TIENEN HIJOS. 	
P. ¿Tiquintlazotla mopilhuan? ¿Tiquin quizcaltia quali? ¿tiquin machtia in Teotlahtol? ¿tiquintitlauia campa momachtizque? ¿amo tiquincaua in ichpocame izel nenemizque, zepan motecazque ica in telpocame? ¿Amo tiquincaua nehnemizque nacatinme? ¿Tinentlamati uelmiec inic momaquixtizque mopilhuan?	
AL MARIDO. 	
P. ¿Tictlazohtla mo zoa, mozihua nozo mo mamic? 	
P. Amo ticuitequi? ¿Amo tlen ticchiuilia? ¿Ticmomaquilia tlen ica mopanoltiz? ¿Atle uei tequipachol ticmomaquilia?	
[24] A LA MUGER.	
P. ¿Ticmomauiztilia in mo tlauical? ¿Ticmotlacatoquilia, ticmotlacamachtia ipan tlen quali mitznahuatia mitztequitia.	
A LOS AMOS. 	
P. ¿Amo otiquinquixtili, nozo otiquinnactili itlaxtlahualiz in motequipanohca, motlaqueuahque? ¿Amo tiquincahcayaua: nozo huel zencamiec tiquintlatzacuiltia, iuan tiquincocoa?	
A LOS SIRVIENTES. 	
P. ¿Tictequipaniluilia quali in moteco? ¿Amo tlen oquipolo ipampa motlatziuiliz? 	
A LOS JUECES. 	
P. ¿Ticcuitlahuia quali in moaltepetl? Amo tiquincaua motemazque cihuanme [26] itzalan tlaca, nozo in tlacame itzalan zihuanme? ¿Titzacuilia nochi tlen amoquali unca itech mo altepetl ihuan motechpohui ticyectlaliz quenami ti tequihua ihuan tlacamo ihqui ticchihua ticpia miec tlen ticmonanquililiz ixpantzinco in Dios.	
QUINTO MANDAMIENTO. 	
P. ¿Amo aquin oticmicti? ¿Amo aquin oticcoco? ¿Amo aquin oticmiquizeleui? ¿Amo aquin otiquinyolec inic tlahtlacozquia nozo ica motlahtol, nozo ica motlachiual?	
P. ¿Amo aquin tiquinuiuicaltia?	
P. ¿Amo aquin tiquincocolia (si dice quema se le seguirá preguntando)? ¿Oc ticcocolia (si aun responde quema) dígasele: tlacamo tictlapopolhuia auel ni mitzteochiuaz: ipampa Totecuyo Dios amo techmotlapopolhuia intlacamo tehuan noiuan tiquin tlapopolhuia aquin otechtlatlacalui?	
P. ¿Amo otitlauan, otixocomic, otiuintic otixpolo?	
[28] SESTO MANDAMIENTO.	
P. ¿Amo otitlahtlaco ica ze zoatl (á la muger) ¿ica ze tlacatl?	
R. Amo, quema.	
P. ¿Quexquipa otitlahtlaco? ¿Ychpocahua? ¿Telpocahua, vel Telpochtle? ¿Ychpochtle? ¿Namique? ¿Amo quentiquita?	
R. No huehpol: no zoamo, mo montzi, nomona ó nomonantzin; nomonta ó nomontatzin; nochahuana: notlahpata: noahuitzi:;notlahtzi, nocohcoltzi, notzitzi, notatzi, nonantzin, noixiuitzin.	
P. ¿Amo otiquimelehui in ziuame.	
P. ¿Amo tiquinnauatequi? ¿Amo tiquin tenamiqui? ¿Amo tiquin camanalhui in tlen amo quali? ¿Amo tiquin tzacuilitinemi? ¿Amo tiquin mamatoca?	
P. ¿Amo otitlahto in tlen amoquali itechcopa nin tlahtlacol auilnemiliz?	
P. (Al hombre) ¿Amo timotema intzalan zihuanme, (á la muger) ¿Amo timotema intzalan tlaca?	
[30] SEPTIMO MANDAMIENTO. 	
P. ¿Amo tlen otiquichtec? Amo tlen oteanili? Amo itla oquipolo mouampo mopampatica? Amo otitlapaleui inic oczequin tlachtequizqua? Amo tlen teoaxca ticpia? Yeotitecuepili nochi tlen titehuiquilia?	
R. Amo.	
P. Tlen ipampa?	
R. Ipampa amo nicpia.	
P. Ticmomaquilia in motlahtol in Totecuyo Dios zan niman ticpiaz zan niman ticcuepiliz iteco tlen ticuiquilia?	
P. Ihquac itla ticoa, nozo ticnamaca tiquincahcayaua mocniuan? Amo aquin itla oquipolo mopampa? Amo otiquintlahtolmacac oczequintin inic otlachtequizquiaya.	
OCTAVO MANDAMIENTO.	
P. ¿Amo aquin oticmemelti tlahtlacol tlen amo tehuiquilia nozo manel quitehuiquilia ihuan ichtaca ocatca, tehuatl otiquimilhui in oczequintin?	
P. ¿Amo aquin otiquinquixtilia imauizo?	
[32] P. Amo aquin otiquinmixtlaco? Amo otiquintocayoti amo tiquintlachichihuili tlen ica uel miec otiquinpinahti? Oticpetlahui tlen ichtaca omitzilhuique? Amo otiixtlacati ipan huei tlamantli nozo ihquac otimohcuilo nozo ihquac ozequin omocuilohque ihuan tehuatl otimochi testigo?	
DECIMO MANDAMIENTO.	
P. Amo otiqueleui tlen teuaxca ica nexicoliz?	
MANDAMIENTOS DE LA SANTA MADRE IGLESIA. 	
P. Amo oticauh Misa ipan ilhuitl pialoni ipampa motlatzihuiliz? Ihquac oticcac, oticcac ica miec momauizo nozo devocion?	
P. Amo otiquintlahtolmacac inic amo quincaquizquiaya Misa in occequintin?	
[34] SEGUNDO MANDAMIENTO.	
P. ¿Otimoyolcuiti zezen xihuitl nozo manel amo otimoyolcuitiaya otiquihto inin tlahtlacol ihquac otimoyolcuiti in tla oticauh ica motlatziuiliz? Aic queman otitlahti temictiani tlahtlacol ihquac otimoyolcuiti, ipampa otipinahuac nozo ipampa otimomohti iuan aic queman otimoyolcuiti non tlahtlacol?	
P. ¿Aic queman oticcauh in tlamazehualiztli tlen omitzmonauatili in Teopixcatzintli iuan tla oticauh ye oticyolcuiti non tlahtlacol?	
P. ¿Ihquac otimococo chicauac otiquihtlani neyolcuitiliztli?	
TERCER MANDAMIENTO.	
P. ¿Otitlazeli zezen xiuitl iuan tlacamo otitlazeli ipampa motlatzihuiliz, oticyolcuiti nin tlahtlacol?	
P. ¿In momiquiliztempam otiquihtlani in teoyotica viático iuan teoyotica nemachiotiliztli?	
CUARTO MANDAMIENTO.	
P. ¿Quexquich xihuitl ticpia?	
R. Amo nicmati.	
P. ¿Ye ticmachilia ticpia zempoale ihuan [36] ze xiuitl azitica ipampa quaquinon mo techpoui timozauaz: tla ihcon câ xinechilhui? otinenca nezahualiz ipampa in mo tlatziuiliz?	
P. ¿Amo otiqua nacatl ipan huei vigilia.	
[38] QUINTO MANDAMIENTO.	
P. ¿Otictlaxtlahua in diezmos iuan in primicias?	
P. ¿Amo otiquintlahtolmacac in oczequintin macamo quitlaxtlahuazquia?	
P. Itla ocze tlahtlacol ticpia tlen ne amo nimitztlahtlanili xiquihto amo xipinaua, amo ximomohti amo tlen nimitzchiuiliz, amo nimitzahuas, paqui uel miec Totecuyo Dios tla ticyolhuitia nochi in motlahtlacol, tla noihuan timoyolcocoa.	
P. ¿Acmo tlen ocze tlahtlacol ticpia?	
P. ¿Timoyolcuitia, ihuan ti moyolcocoa itechcopa nochi in ixquich in quexquich otimotlahtlacalhuili in Totecuyo Dios ma ica motlamachiliz ma ica motlahtol ma ica motlachihual? Ticmomaquilia mo tlahtol inic acmo occepa ticmotlahtlacalhuilitzinoz?	
[40] Axca xicmoluili itech moyolo tlen nimitzilhuitiaz. Noteotzine: xinechmomaquili ze huelneli neyoltequipachol zan ipampatica. Tehuatzin zenca tiquali zenca titetlazotlaloni. Niquelehuia nimitzmotlazotilizquia quenami Tehuatzin timonomatlazotilitzinoa intla niuelizquia. Ihquac timehuaz xicmolhuili in Totecuyo Dios: Noteotzine nimitzmotlazocamatilia huel miec ipampa otinechmocahuili nin yohual ihuan onimixtonatizquia. Axca nin tonali amo nitlahtlacoz; niquihyouiz nochi in tlen tecohcocayotl tinechmotitlaniliz; nicchiuaz in motlanequilitzin amo ica nehual nochicaualiz câ ica Tehuatzin mo paleuililocatzin: ihquac ye timotecati xicmolhuili. Noteotzine, intla itla onimitzmotlahtlacaluilitzimo ipan nin tonali xinechmotlapopolhuilitzino inic amo nimotecaz ipan tlahtlacoli iuan amo xinechmomacauili nimitzmoyolitlatlacalhuiliz ipan inin youali. Zemicac xiquilnamiqui momiquiliztempan ipampa amo ticmati queman timiquiz: noiuan ca ticmomaquiliz Yehuatzin tlapoal nozo cuenta: zannoyeihqui xiquilnamiqui nin mihtlan campa zemicac tlatlazque iuan aic queman miquizque: no iuan xiquilnamiqui [42] in ilhuicac tlen ica techmotlaxtlauilia in Totecuyo Dios zequin tecohcocayotl tlen tiquihyouia ipampatica imahuizotzin: xiquilnamiqui zemicac techmotilia, manel tehuan amo ticmotilia Yehuatzin ica nin ixtololoua ticpia ipan toxayac, ticmotilia ica non ixto loloua ticpia itech toanimatzin ipampa ticneltoca moyeztica nouian. Xiquilnamiqui aquin ualmoihcatzinoa itetzinco in Santísimo Sacramento? Totecuyo Jesucristo ¿campa ualmoihcatzinoa? itech moyolo ixquich oticmotlahtlacalhuili iuan axca ye otimo chipalitzino ica in neyolcuitiliztli ¿auh tleica hualmoihcatzinoa? inic mitzmoteopahpaquiliz mitzteochipauiliz. Nochi intlen oquixtlacaui itech moanima in tlahtlacol, Yehuatzin quimoyectlaliliz. Zatepan ihquac ye otitlazeli, yolic ximotlazocamatili ipampa nin huel huei gracia tlen omitzchiuili iuan amo zaniman ximolcauili quenami miec ihcon quichihua. Ihuan tlen ocachi ticmotlahtlauhtiliz in Totecuyo Dios ma mitzmomaquili miec gracia inic ticmotlazotiliz ipan nochi tlachiuali iuan tiquintlazotlaz in mouanpouan zan quenami tehuatl timonomatlazotla.